RO
L 205/66
Jurnalul Oficial al Uniunii Europene
5.8.2022
3.
identifică orice noi investigații necesare pentru a demonstra conformitatea proiectului de reparații și a aspectelor vizate de proiectul de reparații cu baza certificării de tip și cu cerințele de protecție a mediului aplicabile, incluse ca referință fie în certificatul de tip, fie în certificatul de tip suplimentar, după caz; 4.
identifică orice revizuiri propuse ale bazei certificării de tip inclusă ca referință fie în certificatul de tip, fie în certificatul de tip suplimentar, după caz; 5. specifică dacă datele de certificare au fost sau vor fi pregătite în întregime de către solicitant sau pe baza unei înțelegeri cu proprietarul datelor de certificare de tip.
21L.A.206
Demonstrarea conformității
(a) Solicitantul aprobării unui proiect de reparații majore demonstrează conformitatea cu baza aplicabilă a certificării de tip și cu cerințele de protecție a mediului aplicabile stabilite și notificate solicitantului de către agenție în conformitate cu punctul 21L.B.201 și prezintă agenției mijloacele prin care a fost demonstrată această conformitate.
(b) Solicitantul aprobării unui proiect de reparații majore prezintă agenției o justificare înregistrată a mijloacelor de conformare în documentele de conformitate, potrivit planului de demonstrare a conformității.
(c) Atunci când efectuează încercări și inspecții pentru a demonstra conformitatea în acord cu litera (a), solicitantul trebuie să fi verificat și documentat această verificare înainte de a efectua orice încercare: 1. pentru specimenul de încercare, că: (i)
materialele și procesele respectă în mod adecvat specificațiile pentru proiectul de tip propus;
(ii) piesele componente ale produselor respectă în mod adecvat desenele din proiectul de tip propus; (iii) procesele de fabricație, construcție și montaj le respectă în mod adecvat pe cele specificate în proiectul de tip propus, și 2. echipamentele de încercare și de măsurare utilizate pentru încercare au fost adecvate pentru încercare și calibrate în mod corespunzător.
(d) Probele în zbor efectuate în scopul obținerii aprobării unui proiect de reparații majore se pun în practică în conformitate cu metodele de testare specificate de către agenție.
Solicitantul execută toate probele în zbor necesare pentru a stabili conformitatea cu baza aplicabilă a certificării de tip și cu cerințele de protecție a mediului aplicabile.
(e) Solicitantul aprobării unui proiect de reparații majore îi permite agenției: 1.
să examineze orice fel de date și informații referitoare la demonstrarea conformității; 2. să asiste la sau să efectueze orice încercare sau inspecție desfășurată în scopul demonstrării conformității; și 3. dacă se consideră necesar, să efectueze o inspecție fizică a produsului reparat pentru a verifica conformitatea proiectului cu baza certificării de tip și cu cerințele de protecție a mediului aplicabile.
(f) La finalizarea demonstrației de conformitate, solicitantul trebuie să declare agenției că: 1. a demonstrat conformitatea cu baza certificării de tip și cu cerințele de protecție a mediului aplicabile stabilite și notificate solicitantului de către agenție în conformitate cu punctul 21L.B.201, în acord cu planul de demonstrare a conformității; și 2. nu a fost identificată nicio caracteristică sau particularitate care ar putea afecta siguranța produsului cu proiectul de reparații sau compatibilitatea acestuia cu mediul pentru utilizările pentru care se solicită certificarea.